[bookmark: _GoBack]Na osnovu člana 25 stav 2 Zakona o državnoj imovini („Sl. list Crne Gore“, br. 21/09 i 40/11) i člana 36 stav 1 tačka 2 Statuta opštine Mojkovac (,,Službeni list CG - Opštinski propisi", broj 29/18 i 37/22), Skupštinа opštine Mojkovac, nа sјеdnici оdržаnоj dana 3. novembra 2022. gоdinе, dоniјеlа je

ODLUKU
O DAVANJU NA KORIŠĆENJE


Član 1
Ovom odlukom daju se na korišćenje pokretne stvari - laptopovi (u daljem tekstu: tehnika) odbornicima Skupštine opštine Mojkovac u postojećem skupštinskom  sazivu, bez naknade. 
Tehnika se daje na korišćenje u cilju obavljanja što efikasnije odborničke funkcije, koja je označena kao djelatnost od javnog interesa.

Član 2
Odbornici preuzimaju na korišćenje pokretnu stvar iz člana 1 ove odluke, sa obavezom da istu koriste u skladu sa prirodom i namjenom stvari, za poslove i aktivnosti Skupštine i njenih radnih tijela i da je čuvaju i održavaju s pažnjom dobrog domaćina.

Član 3
Odbornici nemaju pravo raspolaganja, otuđenja, stavljanja založnog ili bilo kog drugog stvarnog prava na predmetnoj pokretnoj stvari. 
Odbornik je odgovoran za svako fizičko oštećenje, gubitak ili otuđenje tehnike.

                                                          Član 4
U slučaju prestanka odborničkog mandata prije isteka vremena na koje je odbornik izabran, odbornik je dužan predati tehniku novoizabranom odborniku.
Predaju tehnike iz člana 1 stav 1 ove odluke izvršiće Služba skupštine.


Član 5 
Ova Odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj:05-040/22-208
Mojkovac, 3. novembar 2022. godine

SKUPŠTINA OPŠTINE MOJKOVAC

